Башҡорт дәүләт университетында төбәктәрҙе , тәбиғи һәм антропоген комплекстарҙы рекреацион өйрәнеү һәм баһалау буйынса методик аспекттар тикшерелә , БР-ҙы рекреацион районлаштырыу үткәрелә ( Р.Р.Ғәббәсова ) ; респ. рекреацион хужалығын ойоштороу буйынса терр. аспекттар ( А.Е.Васильева ) ; рекреация эшмәкәрлеген ойошторғанда махсус һаҡланыусы тәбиғәт биләмәләрен файҙаланыу үҙенсәлектәре , уның махсус һаҡланыусы тәбиғәт биләмәләре торошона тәьҫире ( Ә.М.Гәрәев , А.Ф.Ниғмәтуллин ) өйрәнелә ; Иҡтисад һәм сервис университетында — территорияларҙы рекреацион төҙөкләндереү ( И.Й.Усманов ) ; Аграр университетта — рекреацион ағас ултыртыу ( С.И.Конашова , Ә.Ф. Хәйретдинов ) ; Педагогия университетында рекреацион ресурстарҙың геоэкологияһы ( Е.Н.Сәйфуллина , Р.А.Фәтҡуллин ) буйынса тикшеренеүҙәр алып барыла .